Қызылордада дүкенде жас жігітті ұрып-соққан қала тұрғыны ұсталды
DATE: 17:20, 13 Қаңтар 2024 | GMT +5
TITLE: Қызылордада дүкенде жас жігітті ұрып-соққан қала тұрғыны ұсталды
URL: https://kaz.inform.kz/news/kizilordada-dukende-zhas-zhgtt-urip-sokkan-kala-turgini-ustaldi-681021/
META: DATE: 17:20, 13 Қаңтар 2024 | GMT +5
TOTAL WORDS: 96
AUTHOR(S):
TEXT: Әлеуметтік желіде жарияланған бейнежазбада қала тұрғынының дүкен ішінде жас жігітті ұрып-соққаны түсіп қалған. Бұл жөнінде Қызылорда қалалық полиция басқармасы төмендегіше түсініктеме берді. «Аталған дерек бойынша ҚР Қылмыстық кодексінің 293-бабының 3-бөлігімен қылмыстық іс тіркеліп, тергептексеру жүргізілуде. Қылмыстық құқық бұзушылық жасаған 23 жастағы қала тұрғыны ұсталды. Ол Қызылорда қаласы полиция басқармасының уақытша ұстау абақтысына оқшауландырылды. Қызылорда қаласының мамандандырылған тергеу сотымен оған 2 ай мерзімге «үйқамақ» түріндегі бұлтартпау шарасы санкцияланды. Қылмыстық-процестік кодексінің 201-бабының талаптарына сәйкес, тергеу деректерін жария етуге жол берілмейді», - деп жазылған басқарма таратқан хабарламада. Еске салсақ, бұдан бұрын Қызылорда облысында газ құбырын ұрлаған екі адам ұсталды
